# Anastacia

### Wikipedia

Tämä artikkeli käsittelee yhdysvaltalaista pop-muusikkoa. Anastasia oli Venäjän keisari Nikolai II:n tytär.
Anastacia konsertissa vuonna 2005

Anastacia Lyn Newkirk (s. 17. syyskuuta 1973 Chicago, Illinois) on yhdysvaltalainen poplaulaja ja lauluntekijä, jonka levyjä on myyty yli 34 miljoonaa kappaletta vuoden 2000 debyyttialbumin Not That Kind jälkeen.

Anastacia on suosittu erityisesti Euroopassa, muttei ole vielä onnistunut tekemään läpimurtoa Amerikassa.

## [muokkaa] Biografia

### [muokkaa] Nuoruus

Anastacia syntyi musikaaliseen perheeseen. Hänen isänsä Robert Newkirk oli laulaja ja äiti Diane Hurley toimi musikaalinäyttelijänä Broadwaylla. Anastacialla on kaksi sisarusta, sisko Swanna, ja autistinen veli Brian. Vanhemmat erosivat hänen ollessa pieni eikä ole sen koommin tavannut isäänsä. Teini-iässä Anastacia muutti äitinsä ja sisarustensa kanssa New Yorkiin.

Anastacia kiinnostui nuorena tanssimisesta, vaikka hänellä oltiin diagnosoitu Crohnin tauti. Ensimmäistä kertaa hän sai julkisuutta vuonna 1992 BET-televisioyhtiön ohjelmassa Comic View, jossa lauloi Oleta Adamsin kappaleen Get Here. 90-luvun alussa Anastacia esiintyi myös säännöllisesti MTV:n Club-ohjelmassa ja taustatanssijana hip hop-trio Salt-N-Pepan musiikkivideoilla.

### [muokkaa] Uran alkuvaiheet

1999 Anastacia herätti levy-yhtiöiden kiinnostuksen sijoittumalla MTV:n The Cut-kykyjenetsintäkilpailussa toiseksi. Hän teki levytyssopimuksen Daylight Records-yhtiön kanssa ja julkaisi esikoisalbuminsa Not That Kind vuonna 2000 saavuttaen valtavan menestyksen. Albumi nousi top 10-listalle kahdeksassa Euroopan, Aasian ja Oseanian maassa. Albumi sai Australiassa triplaplatinaa ja suurimmaksi hitiksi nousi maassa kappale I'm Outta Love.

Anastacian toinen albumi, 2001 julkaistu Freak of Nature menestyi hyvin, vaikkei yltänytkään debyyttilevyn myyntilukuihin. Kappale One Day in Your Life menestyi hyvin Billboardin Club & Rhythmic Chart-listalla. Anastacia valittiin esittämään kappale Boom vuoden 2002 jalkapallon maailmancupin avajaisissa.

### [muokkaa] Syöpä ja kasvava menestys

Tammikuussa 2003 Anastacia kertoi, että häneltä on löydetty rintasyöpä rintojen pienentämisleikkauksen yhteydessä. Jotkut ihmiset väittivät leikkauksen liittyneen rintaimplanttien poistoon, vaikka todellisuudessa leikkaus tehtiin Anastacialle ainoastaan ortopedisistä syistä. Syöpä saatiin nujerrettua ja laulaja palasi levytysstudioon jo syyskuussa 2003.

Seuraava albumi, Anastacia, ilmestyi 2004 saavuttaen valtavan menestyksen. Albumia myytiin esikoissinglen Left Outside Alone siivittämänä yli 14 miljoonaa kopiota maailmanlaajuisesti, vaikka levyä ei julkaistu edes Amerikassa. Kappale vaihtoi Anastacian tyyliä rockimmaksi, kun aiemmin hän oli laulanut pikemminkin soulia. Left Outside Alone nousi useiden Euroopan listojen kärkisijoille. Seuraavat singlet, Sick and Tired, Welcome to My Truth ja Heavy on My Heart menestyivät myös hyvin.

Menestyksensä jälkeen Anastacia vetäytyi tauolle, kunnes syksyllä 2005 julkaisi kokoelmansa Pieces of a Dream. Albumilta julkaistiin kolme hittisingleä; Evanescencen entisen kitaristin Ben Moodyn kanssa julkaistu duetto Everything Burns, Pieces of a Dream ja Eros Ramazottin kanssa duetoitu I Belong to You.

## [muokkaa] Yksityiselämä

Anastacia on tehnyt paljon hyväntekeväisyystyötä. Hän on tukenut muun muassa AIDSin vastaista Life Ball 2006-tapahtumaa sekä Make a Difference-, Challenge for the Children- ja Breast Cancer Research Fund- järjestöjä.

Anastacia ollaan romanttisesti yhdistetty muutamiin miehiin. Laulaja seurusteli Shawn Woods-nimisen miehen kanssa kuusi vuotta; heidän suhteensa kerrotaan kuitenkin kariutuneen lopulta kun Anastacia sai tietää Woodsin pettävän häntä toisen naisen kanssa. Lisäksi Anastacian kerrotaan seurustelleen Charles Ingram- nimisen miehen kanssa. Vuonna 2006 Anastacia meni kihloihin henkivartijansa, brittiläisen Wayne Newtonin, kanssa.

## [muokkaa] Trivia

- Anastacia on sopraano; hänen äänialansa on C3:sta G6:een eli kolme ja puoli oktaavia.
- Anastacia on 165 cm pitkä.
- Laulajan ehkä tunnetuimmat tavaramerkit ovat silmälasit ja aurinkolasit.
- Anastacia omisti Freak of Nature-levynsä TV-juontaja Lisa "Left Eye" Lopesille, joka auttoi häntä hänen uransa alkuvuosina.
- Elokuussa 2006 Anastacia julkaisi vaatemalliston nimeltä Anastacia by s.Oliver.
- Anastacian ja Ben Moodyn dueton Everything Burns musiikkivideon on ohjannut suomalainen Antti Jokinen.

## [muokkaa] Diskografia

### [muokkaa] Albumit

- Not That Kind (2000)
- Freak of Nature (2001)
- Anastacia (2004)
- Pieces of a Dream: The Greatest Hits (2005)

### [muokkaa] Singlet

Albumilta Not That Kind:

- I'm Outta Love (2000 - UK #6, US #92)
- Not That Kind (2000 - UK #11)
- Cowboys & Kisses (2001 - UK #28)
- Made for Lovin' You (2001 - UK #27)

Albumilta Freak of Nature:

- Paid My Dues (2001 - UK #14)
- One Day in Your Life (2001 - UK #11)
- Boom (2002)
- Why'd You Lie to Me (2002 - UK #25)
- You'll Never Be Alone (2002 - UK #31)

Albumilta Anastacia:

- Left Outside Alone (2004 - UK #3)
- Sick and Tired (2004)
- Welcome to My Truth (2004 - UK #25)
- Heavy on My Heart (2005 - UK #21)

Albumilta Pieces of a Dream: The Greatest Hits:

- Everything Burns (2005, Ben Moodyn kanssa)
- Pieces of a Dream (2005 - UK #48)
- I Belong to You (2006, Eros Ramazottin kanssa)

## [muokkaa] Aiheesta muualla

- Anastacian virallinen sivusto
- Anastacia-Fanily

Haettu osoitteesta http://fi.wikipedia.org../../../a/n/a/Anastacia.html

Luokka: Yhdysvaltalaiset laulajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Česky
- Dansk
- Deutsch
- English
- Español
- Français
- Hrvatski
- Italiano
- Lietuvių
- Nederlands
- Norsk (bokmål)
- Polski
- Português
- Svenska